[pic] | EUROPA-KOMMISSIONEN |

Bruxelles, den 30.11.2010

KOM(2010) 696 endelig

.

RAPPORT FRA KOMMISSIONEN TIL EUROPA-PARLAMENTET OG RÅDET

om udgifter under EGFL Alarmsystemet Nr. 7-10/2010

INDHOLDSFORTEGNELSE

1. Indledning 3

2. Formålsbestemte indtægter til EGFL 3

3. Indtægter fra de midlertidige omstruktureringsafgifter (sukker) 4

4. Bemærkninger angående gennemførelsen af EGFL-budgettet for 2010 4

5. Forbrug af formålsbestemte indtægter til EGFL 7

6. Forbug af indtægter fra de midlertidige omstruktureringsafgifter (sukker) 7

7. Gennemførelse af Sukkeromstruktureringsfonden 7

8. Konklusioner 8

BILAG | FORELØBIGT FORBRUG AF EGFL-BEVILLINGER PR. 31.8.2010 |

INDLEDNING

Bilaget viser budgettets faktiske udnyttelsesgrad i perioden 16. oktober 2009 til 31. august 2010 sammenholdt med udgiftsprofilen med baggrund i indikatoren, som er fastlagt på grundlag af bestemmelserne i artikel 20 i Rådets forordning (EF) nr. 1290/2005[1].

FORMÅLSBESTEMTE INDTÆGTER TIL EGFL

I henhold til artikel 34 i Rådets forordning (EF) nr. 1290/2005 om finansiering af den fælles landbrugspolitik betegnes indtægter fra finansielle korrektioner i forbindelse med efterprøvende regnskabsafslutninger, fra uregelmæssigheder og fra mælkeafgiften som formålsbestemte indtægter til finansiering af EGFL's udgifter. Efter disse bestemmelser kan formålsbestemte indtægter anvendes til at finansiere EGFL-udgifter afholdt af medlemsstaterne. Hvis nogle af disse indtægter ikke anvendes, vil de automatisk blive overført til det følgende regnskabsår[2].

Som allerede anført i tidligere rapporter og alarmsystemet beløb Kommissionens overslag over de disponible formålsbestemte indtægter sig til 922 mio. EUR. Det drejer sig om følgende:

- De formålsbestemte indtægter, der forventedes genereret i løbet af regnskabsåret 2010, blev anslået til 789 mio. EUR. Der forventedes 600 mio. EUR fra korrektioner i forbindelse med efterprøvende regnskabsafslutning og 91 mio. EUR fra uregelmæssigheder. Indtægterne fra mælkeafgiften blev anslået til at udgøre 98 mio. EUR.

- De formålsbestemte indtægter, der forventedes at kunne fremføres fra regnskabsår 2009 til 2010, blev anslået til 133 mio. EUR.

Kommissionen afsatte disse indtægter på 922 mio. EUR til to ordninger. Det drejer sig om følgende:

- 222 mio. EUR blev afsat til driftsfondene for producentsammenslutninger i sektoren for frugt og grøntsager, og

- 700 mio. EUR blev afsat til enkeltbetalingsordningen.

Til disse to ordninger vedtog budgetmyndigheden i sidste ende bevillinger på henholdsvis 547 mio. EUR og 28 480 mio. EUR i overensstemmelse med Kommissionens ændringsskrivelse. Summen af de vedtagne bevillinger og de ovennævnte formålsbestemte indtægter svarer til et samlet skøn over bevillingsbehov på 769 mio. EUR til driftsfondene for producentorganisationer i sektoren for frugt og grøntsager og 29 180 mio. EUR til enkeltbetalingsordningen.

I vedlagte tabel, som viser gennemførelsen af 2010-budgettet pr. 31.8.2010, indgår de vedtagne bevillinger til ovennævnte to ordninger i de oprindelige budgetbevillinger til sektoren for frugt og grøntsager og sektoren for afkoblet direkte støtte, som beløber sig til henholdsvis 720,1 mio. EUR og 33 272 mio. EUR uden hensyntagen til ovennævnte formålsbestemte indtægter. Sammen med indtægterne til disse sektorer beløber de vedtagne bevillinger på 2010-budgettet sig til i alt 942,1 mio. EUR med hensyn til frugt og grøntsager og 33 972 mio. EUR med hensyn til afkoblet direkte støtte.

INDTÆGTER FRA DE MIDLERTIDIGE OMSTRUKTURERINGSAFGIFTER (SUKKER)

De midlertidige omstruktureringsafgifter for sukker betragtes som formålsbestemte indtægter, der skal finansiere sukkeromstruktureringsstøtten og anden støtte fra sukkeromstruktureringsfonden. Som allerede anført i tidligere rapporter om alarmsystemet beløb overslaget over disse indtægter sig i 2010 til 606,8 mio. EUR, og et beløb på 717,9 mio. EUR forventede at kunne fremføres fra 2009 til 2010.

BEMÆRKNINGER ANGÅENDE GENNEMFØRELSEN AF EGFL-BUDGETTET FOR 2010

Nedenfor følger en række korte kommentarer til visse budgetartikler, der viser eller i årets løb vil vise de største forskelle mellem den faktiske og den forventede gennemførelse af budgettet for 2010:

Markedsforanstaltninger

Forbruget af bevillinger til interventioner på landbrugsmarkederne var 422,1 mio. EUR lavere end de afsatte budgetbevillinger som fastsat ved indikatorniveauet pr. 31.8.2010. Denne forskel kan navnlig tilskrives fødevareprogrammerne og sektoren for mælk og mejeriprodukter, der på dette tidspunkt udviser et betydeligt underforbrug. For andre sektorer såsom frugt og grøntsager og vin ses der til gengæld et overforbrug.

Korn (36,4 mio. EUR)

Det større forbrug af bevillinger i forhold til indikatorniveauet på nuværende tidspunkt skyldes navnlig de større mængder korn, der opkøbes til offentlig oplagring, og det højere tempo i disse opkøb til offentlig oplagring i forhold til det tempo, derblev lagt til grund, da indikatoren for 2010 blev fastlagt. Kommissionen mener, at de udgifter til denne ordning, der vil være afholdt ved regnskabsårets slutning, vil være større end de oprindeligt afsatte bevillinger på budgettet for 2010.

Restitutioner for produkter, der ikke er opført i bilag I (– 52,5 mio. EUR)

Det lavere forbrug af bevillinger i forhold til indikatoren på nuværende tidspunkt skyldes hovedsagelig medlemsstaternes færre udgifter til betaling af eksportrestitutioner for mejeriprodukter, der er indarbejdet i de eksporterede forarbejdede landbrugsprodukter. Dette skyldes det forhold, at situationen på markedet for mejeriprodukter er blevet meget forbedret i forhold til den, der gjorde sig gældende, dengang ændringsskrivelsen for regnskabsåret 2010 blev udarbejdet. Som følge af denne forbedring indstillede Kommissionen i november 2009 betalingen af eksportrestitutioner for mejeriprodukter. Kommissionen mener, at der ved regnskabsårets slutning vil være budgetbesparelser i denne sektor.

Fødevareprogrammer (– 208,8 mio. EUR)

Det lavere forbrug af bevillinger i forhold til indikatoren på nuværende tidspunkt skyldes navnlig tidsforskellen mellem det tidspunkt, hvor medlemsstaterne anmelder de udlagrede produkter, og det tidspunkt, hvor medlemsstaterne anmelder dem som overtaget til distribution ifølge planen. Endvidere forventes det, at yderligere udgifter vil blive anmeldt ved regnskabsårets slutning, da mejeriprodukter kan udlagres i slutningen af september 2010 i stedet for den sædvanlige frist, som er slutningen af august 2010. På nuværende tidspunkt mener Kommissionen, at gennemførelsestempoet for denne ordning vil blive fremskyndet i regnskabsårets slutning, som det også var tilfældet med planen for 2009.

Frugt og grøntsager (+ 60,9 mio. EUR i forhold til de vedtagne bevillinger)

Dette forbrugsniveau skyldes anvendelsen af indikatoren for perioden indtil 31.8.2010 på de vedtagne budgetbevillinger, der ikke omfatter de formålsbestemte indtægter til denne sektor (se nærmere enkeltheder ovenfor i punkt 2).

NB: Af hensyn til læseren har Kommissionen indføjet fodnoten * i den foreløbige gennemførelsestabel i bilaget. Fodnoten viser, hvad situationen ville have været, hvis indikatoren pr. 31.8.2010 var blevet anvendt på de samlede bevillinger, der forventes at være til rådighed for at kunne finansiere denne sektor. Som anført i punkt 2 vil de samlede finansieringsmidler, der forventes at være til rådighed for denne sektor, bestå af de vedtagne budgetbevillinger på 720,1 mio. EUR og de formålsbestemte indtægter til denne sektor, der anslås at udgøre 222,0 mio. EUR. Hvis indikatoren var blevet anvendt på de samlede finansieringsmidler på 942,1 mio. EUR, der forventedes at være til rådighed for denne sektor, ville der fremkomme et underforbrug på – 96,0 mio. EUR.

På nuværende tidspunkt mener Kommissionen, at der vil kunne ses mindte besparelser i denne sekor, da de forventede betalinger til driftsfondene for producentsammenslutningerne forventes at være mindre end oprindeligt forudset.

Produkter fra vinsektoren (+ 73,2 mio. EUR)

I forhold til de budgetbevillinger, som indikatoren har udpeget pr. 31 august 2010, skyldes dette forbrug over budgetbevillingerne medlemsstaternes fremskyndede betalinger til især POSEI-programmerne. Hvad betalingerne for disse programmer angår, forventes i forhold til forbrugsmønstret i 2009 yderligere udgifter i de sidste to måneder af regnskabsåret. På nuværende tidspunkt mener Kommissionen dog, at der vil være mindre besparelser i denne sektor.

Mælk og mejeriprodukter (- 316,6 mio. EUR)

Situationen på markedet for mejeriprodukter er blevet meget forbedret i forhold til den, der gjorde sig gældende, da ændringsskrivelsen for regnskabsåret 2010 blev udarbejdet. Kommissionen har som følge heraf kunnet indstille betalingen af eksportrestitutioner for mejeriprodukter. Endvidere er markedspriserne i EU steget betydeligt, og det har stoppet leveringen af skummetmælkspulver og smør til offentlige lagre, hvor lagermængderne af begge produkter har stabiliseret sig. Det lavere forbrug af bevillinger i forhold til indikatoren på nuværende tidspunkt skyldes de nuværende lavere udgifter, der afholdes i denne sektor som følge af førnævnte faktorer. Kommissionen mener derfor, at der vil være betydelige budgetbesparelser i denne sektor.

Direkte støtte

Forbruget af bevillinger til direkte støtte var 429,3 mio. EUR større end det niveau, der fremgik af indikatoren pr. 31.8.2010.

Afkoblet direkte støtte (+ 587,9 mio. EUR i forhold til de vedtagne bevillinger)

Dette forbrugsniveau skyldes anvendelsen af indikatoren for perioden indtil 31.8.2010 på de vedtagne budgetbevillinger, der ikke omfatter de formålsbestemte indtægter til denne sektor (se nærmere enkeltheder ovenfor i punkt 2).

NB: Af hensyn til læseren har Kommissionen indføjet fodnoten * i den foreløbige gennemførelsestabel i bilaget. Fodnoten viser, hvad situationen ville have været, hvis indikatoren pr. 31.8.2010 var blevet anvendt på de samlede bevillinger, der forventes at være til rådighed for at kunne finansiere denne sektor. Som anført i punkt 2 vil de samlede finansieringsmidler, der forventes at være til rådighed for denne sektor, bestå af de vedtagne budgetbevillinger på 33 272 mio. EUR og de formålsbestemte indtægter til denne sektor, der anslås at udgøre 700 mio. EUR. Hvis indikatoren var blevet anvendt på de samlede finansieringsmidler på 33 972 mio. EUR, der forventes at være til rådighed for denne sektor, ville resultatet have været et underforbrug på -110,8 mio. EUR, svarende til 0,3 % af ovennævnte samlede finansieringsmidler.

På nuværende tidspunkt viser dette mindre underforbrug, at ordningen i 2010 kan fremvise en langt bedre gennemførelsessats end i 2009.

Anden direkte støtte (– 159,8 mio. EUR)

Dette underforbrugsmønster skyldes navnlig visse ordninger (såsom dyrepræmier og arealstøtte for bomuld), hvor der blev ansøt om støtte for færre dyr og hektarer i forhold til de tal, der blev lagt til grund for budgettet for 2010. På nuværende tidspunkt mener Kommissionen, at der vil være mindre besparelser i denne sektor.

Revision af landbrugsudgifter

Afslutning af foregående års regnskaber (+ 234,2 mio. EUR)

Dette forbrugsmønster fremkommer ved at sammenholde allerede gennemførte korrektioner i forbindelse med regnskabsafslutningen med den tilsvarende indikator pr. 31. august 2010. På nuværende tidspunkt peger gennemførelsesmønstret for denne ordning i retning af et underforbrug af ordningens negative udgifter på 234,2 mio. EUR.

Det bør dog understreges, at mens Kommissionen i sin ændringsskrivelse for 2010 foreslog korrektioner svarende til – 80 mio. EUR, fastholdt budgetmyndigheden et beløb på –310,0 mio. EUR. Kommissionen mener, at de forventede korrektioner som følge af beslutningerne om regnskabsafslutning og medlemsstaternes manglende overholdelse af frister for støttebetaling ikke vil være tilstrækkelige til at dække det ekstraordinære beløb på –310 mio. EUR, som budgetmyndigheden har pålagt. Kommissionen skal derfor dække det deraf følgende betydelige underskud af negative budgetbevillinger med positive budgetbevillinger for at lukke denne budgetpost i 2010.

FORBRUG AF FORMÅLSBESTEMTE INDTÆGTER TIL EGFL

Oversigten i bilaget viser, at formålsbestemte indtægter på 900,3 mio. EUR var blevet opkrævet pr. 31. august 2010. Det drejer sig om følgende:

- Indtægterne fra korrektioner fra den efterprøvende regnskabsafslutning beløb sig til ca. 509,7 mio. EUR, og der forventes at indgå yderligere beløb ved regnskabsårets udgang.

- Indtægterne fra uregelmæssigheder beløber sig til ca. 146,4 mio. EUR, og der forventes at indgå yderligere beløb ved regnskabsårets udgang.

- På nuværende tidspunkt skulle alle indtægterne fra mælkeafgiften være blevet opkrævet, og de beløber sig til ca. 102,6 mio. EUR sammenholdt med det oprindelige skøn på 98 mio. EUR.

- I modsætning til det oprindeligt anslåede beløb på 133 mio. EUR beløb de formålsbestemte indtægter, der blev overført fra 2009 til 2010, sig i sidste ende til 141,5 mio. EUR.

De formålsbestemte indtægter, der er opkrævet pr. 31. august 2010, beløber sig 758,7 mio. EUR, og yderligere beløb forventes at blive opkrævet ved regnskabsårets slutning. På nuværende tidspunkt mener Kommissionen, at de formålsbestemte indtægter, i sidste ende vil være til rådighed i 2010, vil være større end det beløb, der oprindeligt blev forudsat på budgettet for 2010. Det skal bemærkes, at de i 2010 opkrævede formålsbestemte indtægter, der ikke benyttes, vil blive fremført i regnskabsåret 2011.

FORBUG AF INDTÆGTER FRA DE MIDLERTIDIGE OMSTRUKTURERINGSAFGIFTER (SUKKER)

Som allerede anført i tidligere rapporter om alarmsystemet beløb de samlede formålsbestemte indtægter på 2010-budgettet i form af midlertidige omstruktureringsafgifter sig til 1 375,1 mio. EUR.

GENNEMFØRELSE AF SUKKEROMSTRUKTURERINGSFONDEN

Ved udgangen af august 2010 havde medlemsstaterne udbetalt støtte på 244,5 mio. EUR til den omstrukturerede sukkerindustri, diversificeringsstøtte eller støtte til sukkerraffinering. På nuværende tidspunkt mener Kommissionen, at betalingerne til denne ordning i 2010 beløber sig til 360 mio. EUR. Dette forbrugsniveau anses derfor at være midlertidigt, og yderligere beløb forventes betalt indtil regnskabsårets slutning.

KONKLUSIONER

Forbruget af EGFL-budgetbevillinger i 2010 for perioden indtil 31. august 2010 viser, at de månedlige udbetalinger til medlemsstaterne oversteg indikatorniveauet med. 222,4 mio. EUR. Dette overforbrug skyldes hovedsagelig udgifterne til direkte støtte, mens, hvad angår udgifter til interventioner på landbrugsmarkederne, den forbedre situation på markedet for mælk vil føre til besparelser for både de forventede udgifter til eksportrestitutioner for mejeriprodukter og de forventede udgifter til offentlig oplagring af smør og skummetmælkspulver.

Med hensyn til budgetmyndighedens forhøjelse af beløbene for korrektionerne i forbindelse med beslutningerne om regnskabsafslutning (med – 230,0 mio. EUR til i alt –310,0 mio. EUR) forventer Kommissionen, at de korrektioner, der er pålagt gennem Kommissionens beslutninger om regnskabsafslutning, såvel som andre korrektioner for medlemsstaternes manglende overholdelse af fristerne for betaling af støtte ikke vil være tilstrækkelige til at finansiere disse negative udgifter. Udkastet til ændringsbudget nr. 10/2010 indeholdt en nedsættelse af bevillingerne under kapitel 05 02 (interventioner på landbrugsmarkederne) med 330 mio. EUR. Kommissionen forventer derfor, at den ikkefinansierede del af ovennævnte negative udgifter vil blive delvis dækket af diverse besparelser på indeværende budget og navnlig af de formålsbestemte indtægter, der vil være til rådighed i 2010.

BILAG

[pic]

[1] EUT L 209 af 11.8.2005, s. 1.

[2] Fremførte formålsbestemte indtægter skal anvendes først, dvs. før de bevillinger, der er vedtaget af budgetmyndigheden, eller før de i løbet af året genererede formålsbestemte indtægter (finansforordningens artikel 10).